沈应时，字伯起，南直隶常州府无钖县人。明末政治人物。
生平.父病瞽，应时为之䑛膜，伺父寝则点灯夜读。万历四十一年（1613年）成癸丑科第三甲进士，授吉安府推官，归养。补岳州府，擢兵科给事中，历礼户二科，具疏昌言三案，以年例迁陕西佥事，罢归。崇祯初，起家添注通政，时边报傍午，京师震动，应时上战守诸议，会督饷使臣十道俱出，应时衔命历德安八府，滁、和三州，星驰受事，卒于京口。